CELEX: 32007R1375
Language: hr
Date: 2007-11-23 00:00:00
Title: Uredba Komisije (EZ) br. 1375/2007 od 23. studenoga 2007. o uvozu ostataka iz proizvodnje kukuruznog škroba iz Sjedinjenih Američkih Država (Kodificirana verzija)

03/Sv. 009
            
            
               HR
            
            
               Službeni list Europske unije
            
            
               210
            
         32007R1375
   
               L 307/5
            
            
               SLUŽBENI LIST EUROPSKE UNIJE
            
            
               23.11.2007.
            
         
      UREDBA KOMISIJE (EZ) br. 1375/2007
   od 23. studenoga 2007.
   o uvozu ostataka iz proizvodnje kukuruznog škroba iz Sjedinjenih Američkih Država
   (Kodificirana verzija)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1784/2003 od 29. rujna 2003. o zajedničkoj organizaciji tržišta žitarica (1), a posebno njezin članak 9. stavak 2.,
   budući da:
   
               (1)
            
            
               Uredba Komisije (EZ) br. 2019/94 od 2. kolovoza 1994. o uvozu ostataka iz proizvodnje kukuruznog škroba iz Sjedinjenih Američkih Država (2), nekoliko je puta znatno izmijenjena (3). Radi jasnoće i racionalnosti potrebno je kodificirati spomenutu Uredbu.
            
         
               (2)
            
            
               U okviru GATT-a, Zajednica i SAD sporazumne su pojasniti tarifno određivanje ostataka iz proizvodnje kukuruznog škroba. Uvoz tih proizvoda u Zajednicu podliježe laboratorijskim analizama kako bi se provjerila njihova sukladnost s tarifnim određivanjem. Federal Grain Inspection Service (FGIS) Odjela za poljoprivredu Sjedinjenih Američkih Država i mlinarske industrije mokrim postupkom SAD-a, pod redovitom kontrolom nadležnih tijela SAD-a, potvrdit će da je uvoz ovih proizvoda iz SAD-a u Zajednicu u skladu sa dogovorenim određivanjem.
            
         
               (3)
            
            
               Na temelju uspostave sustava popratnih potvrda za provjeru sukladnosti uvoza iz SAD-a, primjereno je da se uobičajene mjere provjere i dalje primjenjuju na uvoz iz SAD-a kojeg prate te potvrde.
            
         
               (4)
            
            
               Redovito priopćavanje država članica Komisiji o količinama i vrijednosti proizvoda koji se uvoze u okviru tih potvrda jedan je od elemenata dogovorenih sa SAD-om kako bi se omogućilo učinkovitije praćenje provedbe gore navedenog sporazuma.
            
         
               (5)
            
            
               Mjere utvrđene ovom Uredbom u skladu su s mišljenjem Upravljačkog odbora za žitarice,
            
         DONIJELA JE OVU UREDBU:
   Članak 1.
   1.   Provodi se laboratorijska analiza kako bi se provjerila sukladnost ostataka iz proizvodnje kukuruznog škroba uvezenog u Zajednicu iz SAD-a pod oznakom KN 2309 90 20 s određivanjem ove oznake za sve pošiljke uz koje se ne prilaže potvrda koju izdaje Federal Grain Inspection Service (FGIS) i potvrda koju izdaje mlinarska industrija mokrim postupkom SAD-a, kako je utvrđeno u Prilogu I.
   2.   Pošiljke iz SAD-a uz koje se prilažu dvije potvrde iz stavka 1. podliježu uobičajenim mjerama za provjeru uvoza.
   Članak 2.
   Države članice dostavljaju Komisiji prije kraja svakog mjeseca količine i vrijednost proizvoda uvezenih pod oznakom KN 2309 90 20 tijekom prethodnog mjeseca zajedno s potvrdama o sukladnosti navedenima u članku 1. stavku 1.
   Članak 3.
   Uredba (EZ) br. 2019/94 stavlja se izvan snage.
   Upućivanja na Uredbu stavljenu izvan snage tumače se kao upućivanja na ovu Uredbu i čitaju se u skladu s korelacijskom tablicom u Prilogu III.
   Članak 4.
   Ova Uredba stupa na snagu dvadesetog dana nakon objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. studenoga 2007.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 270, 21.10.2003., str. 78. Uredba kako je izmijenjena Uredbom (EZ) br. 735/2007 (SL L 169, 29.6.2007., str. 6.).
   
      (2)  SL L 203, 6.8.1994., str. 5. Uredba kako je zadnje izmijenjena Uredbom (EZ) br. 2060/2002 (SL L 317, 21.11.2002., str. 20.).
   
      (3)  Vidjeti Prilog II.
   PRILOG I.
   
      
   
      
   
      
   
      
   PRILOG II.
   
      Uredba stavljena izvan snage s popisom njezinih uzastopnih izmjena
   
   
               Uredba Komisije (EZ) br. 2019/94
            
            
               (SL L 203, 6.8.1994., str. 5.).
            
         
               Uredba Komisije (EZ) br. 396/96
            
            
               (SL L 54, 5.3.1996., str. 22.).
            
         
               Uredba Komisije (EZ) br. 2060/2002 (1)
               
            
            
               (SL L 317, 21.11.2002., str. 20.).
            
         
      (1)  U skladu s člankom 2. prvim stavkom Uredbe Komisije (EZ) br. 2060/2002: „Potvrde izdane u skladu s Uredbom (EZ) br. 2019/94 prije datuma stupanja na snagu ove Uredbe će nastaviti vrijediti”.
   PRILOG III.
   
      Korelacijska tablica
   
   
               Uredba (EZ) br. 2019/94
            
            
               Ova Uredba
            
         
               Članak 1.
            
            
               Članak 1.
            
         
               Članak 2.
            
            
               Članak 2.
            
         
               —
            
            
               Članak 3.
            
         
               Članak 3.
            
            
               Članak 4.
            
         
               Prilog
            
            
               Prilog I.
            
         
               —
            
            
               Prilog II.
            
         
               —
            
            
               Prilog III.